Фестываль хлеба ўпершыню збярэ ў самым цэнтры Мінска аматараў духмянай выпечкі і кандытарскіх вырабаў. На кірмашы будзе прадстаўлена прадукцыя шасці сталічных прадпрыемстваў КУП "Мінскхлебпрам": хлеб, хлебабулачныя і мучныя кандытарскія вырабы. Мінчане і госці горада азнаёмяцца з навінкамі айчынных вытворцаў, прадэгустуюць свежы хлеб, а таксама наведаюць майстар-класы, дзе навучацца пячы хлеб, булачкі і круасаны, гатаваць слоенае цеста і ляпіць арыгінальныя фігуркі з дражджавога цеста і рознакаляровай масцікі. Акрамя гэтага, жадаючыя змогуць паўдзельнічаць у святочнай латарэі, розных конкурсах і віктарынах, пакінуць свой малюнак на дарожках парку, а таксама "сабраць" сямейную піцу.